# data[].attributes.body
Nama :Tan Qiao Shi
Kelas : TMR1-4
NO.Kedudukan :20
NO.Pelajar :224170
Nama Guru :Cikgu IDA
Tajuk : Cara menjaga kesihatan diri

# data[].attributes.body
Antara langkah yang boleh diambil dalam usaha menjalani kehidupan yang sihat termasuklah mengamalkan pemakanan yang seimbang. Pemakanan yang seimbang mestilah berpandukan kepada piramid makanan. Kita disarankan supaya mengambil lebih banyak sayur-sayuran dan buah-buahan yang berperanan membekalkan pelbagai jenis mineral dan vitamin kepada tubuh badan kita. Di samping itu, kita mestilah mengurangkan makanan yang berlemak supaya tidak mendapat penyakit seperti tekanan darah tinggi dan penyakit jantung.

# data[].attributes.body
Selain itu, kita mestilah mengamalkan amalan bersukan dan bersenam. Seseorang individu mestilah menjalankan aktiviti fizikal seperti bersenam sekurang-kurangnya tiga kali dalam seminggu dan 20 minit bagi setiap sesi. Hal ini demikian kerana bersenam akan dapat menyihatkan tubuh badan di samping meningkatkan tahap kecergasan fizikal.

# data[].attributes.body
Tambahan pula, kita mestilah menjalani pemeriksaan kesihatan sekurang-kurangnya dua kali dalam setahun. Hal ini bertujuan untuk memastikan tubuh badan berada dalam keadaan yang baik tanpa sebarang penyakit. Pemeriksaan kesihatan mestilah kerap dilakukan supaya dapat memulakan rawatan dari peringkat awal sekiranya didapati menghidapi sebarang penyakit.

# data[].attributes.body
Di samping itu, setiap individu mestilah mendapatkan tidur dan rehat yang cukup. Dalam kesibukan menjalani aktiviti harian, keperluan tubuh badan tidak wajar diabaikan. Tubuh badan kita memerlukan rehat yang secukupnya untuk terus berfungsi dengan baik. Tanpa rehat yang secukupnya, tubuh badan akan menjadi letih dan lesu sekaligus menyebabkan semua aktiviti tergendala. Oleh itu, rehat dan tidur yang cukup amat diperlukan.

# data[].attributes.body
Akhir sekali, kita mestilah menjaga kesihatan dengan baik sejak peringkat awal lagi. Sesungguhnya, kesihatan adalah anugerah Tuhan yang perlu dihargai. Oleh itu, kita bertanggungjawab memelihara kebaikan yang telah dikurniakan kepada kita. Jangan sudah terhantuk baru tengadah kerana sesal dahulu pendapatan, sesal kemudian tidak berguna.